10 Ιανουαρίου, 2025

**ΔΕΛΤΙΟ ΤΥΠΟΥ**

###### ΕΓΓΡΑΦΕΣ ΜΗΧΑΝΟΚΙΝΗΤΩΝ ΟΧΗΜΑΤΩΝ: ΙΑΝΟΥΑΡΙΟΣ – ΔΕΚΕΜΒΡΙΟΣ 2024

**Συνολικές Εγγραφές +9,1%**

Η Στατιστική Υπηρεσία ανακοινώνει την έκδοση της έκθεσης "Εγγραφές Μηχανοκίνητων Οχημάτων" που καλύπτει την περίοδο Ιανουαρίου-Δεκεμβρίου 2024.

Κατά τον Δεκέμβριο 2024, οι συνολικές εγγραφές μηχανοκίνητων οχημάτων έφτασαν τις 2.836, σημειώνοντας μείωση 5,3% σε σχέση με 2.994 τον Δεκέμβριο 2023. Οι εγγραφές επιβατηγών αυτοκινήτων σαλούν μειώθηκαν κατά 16,9% στις 2.050 από 2.468 τον Δεκέμβριο 2023.

Οι κυριότερες εξελίξεις που σημειώθηκαν στις εγγραφές οχημάτων κατά την περίοδο Ιανουαρίου-Δεκεμβρίου 2024, σε σύγκριση με την αντίστοιχη περίοδο του 2023, συνοψίζονται στα ακόλουθα:

(α) Ο συνολικός αριθμός των εγγραφέντων οχημάτων αυξήθηκε κατά 9,1% την περίοδο Ιανουαρίου-Δεκεμβρίου 2024 και έφτασε τις 49.616, σε σύγκριση με 45.494 κατά την ίδια περίοδο του 2023.

(β) Οι εγγραφές επιβατηγών αυτοκινήτων σαλούν αυξήθηκαν κατά 4,9% και έφτασαν τις 38.410 σε σύγκριση με 36.608 την αντίστοιχη περίοδο του 2023. Από το σύνολο των επιβατηγών αυτοκινήτων σαλούν, 15.061 ή 39,2% ήταν καινούρια και 23.349 ή 60,8% ήταν μεταχειρισμένα αυτοκίνητα. Τα αυτοκίνητα ενοικίασης ειδικότερα παρουσίασαν μείωση 30,0% στα 3.904.

(γ) Το μερίδιο των βενζινοκίνητων αυτοκινήτων σαλούν στο σύνολο αυτής της κατηγορίας οχημάτων μειώθηκε την περίοδο Ιανουαρίου-Δεκεμβρίου 2024 στο 48,6% (από 57,5% την αντίστοιχη περίοδο του 2023). Αντίθετα, αυξήθηκε το μερίδιο των πετρελαιοκίνητων (από 10,2% το 2023 σε 10,3% το 2024), των ηλεκτροκίνητων (από 2,7% το 2023 σε 4,0% το 2024) και των υβριδικών (από 29,6% σε 37,1%).

(δ) Οι εγγραφές λεωφορείων μειώθηκαν στις 133 την περίοδο Ιανουαρίου-Δεκεμβρίου 2024, από 329 την ίδια περίοδο του 2023.


(ε) Οι εγγραφές των οχημάτων μεταφοράς φορτίου αυξήθηκαν στις 5.811 την περίοδο Ιανουαρίου-Δεκεμβρίου 2024, σε σύγκριση με 4.374 την αντίστοιχη περίοδο του 2023, σημειώνοντας αύξηση 32,9%. Συγκεκριμένα, τα ελαφρά φορτηγά αυξήθηκαν κατά 36,1% στα 4.638, τα βαριά φορτηγά κατά 30,1% στα 695, οι ελκυστήρες δρόμου (ρυμουλκά) κατά 54,8% στους 243, ενώ τα οχήματα ενοικίασης μειώθηκαν κατά 14,2% στα 235.

(στ) Οι εγγραφές μοτοποδηλάτων < 50κε αυξήθηκαν στις 690 την περίοδο Ιανουαρίου-Δεκεμβρίου 2024, σε σύγκριση με 321 κατά την ίδια περίοδο του 2023.

(ζ) Οι εγγραφές μοτοσικλετών > 50κε αυξήθηκαν κατά 17,4% στις 3.903 την περίοδο Ιανουαρίου-Δεκεμβρίου 2024, σε σύγκριση με 3.324 την ίδια περίοδο του 2023.

(η) Οι κύριοι κατασκευαστές των μηχανοκίνητων οχημάτων που εγγράφηκαν στην Κύπρο κατά τη διάρκεια του 2024 ήταν η Ιαπωνία (40,6%), η Γερμανία (13,9%), το Ηνωμένο Βασίλειο (6,7%), η Γαλλία (6,5%) και η Νότια Κορέα (4,2%).

(θ) Το πιο δημοφιλές χρώμα των οχημάτων που εγγράφηκαν το 2024 ήταν το λευκό με ποσοστό 36,6% και ακολούθησαν το γκρίζο (19,9%), το μαύρο (14,8%), το μπλε (8,9%) και το ασημί (7,4%).



|  |  |  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- | --- | --- |
| **Πίνακας** |  | |  | |  | |  | |  | |  | |  | |
| **Κατηγορία  Μηχανοκίνητων Οχημάτων** | **Αριθμός Εγγραφών** | | | | | | | |  | | **Ποσοστιαία Μεταβολή (%)** | | | |
| **Δεκ** **2024** | | **Δεκ** **2023** | | **Ιαν-Δεκ**  **2024** | | **Ιαν-Δεκ**  **2023** | |  | | **Δεκ** **2024/2023** | | **Ιαν-Δεκ** **2024/2023** | |
|
| Επιβατηγά αυτοκίνητα (σαλούν) | | 2.050 | | 2.468 | | 38.410 | | 36.608 | |  | | -16,9 | | 4,9 |
| Λεωφορεία | | 6 | | 23 | | 133 | | 329 | |  | | -73,9 | | -59,6 |
| Οχήματα μεταφοράς φορτίου | | 456 | | 274 | | 5.811 | | 4.374 | |  | | 66,4 | | 32,9 |
| Μοτοποδήλατα < 50κε | | 33 | | 16 | | 690 | | 321 | |  | | 106,3 | | 115,0 |
| Μοτοσικλέτες > 50κε | | 246 | | 173 | | 3.903 | | 3.324 | |  | | 42,2 | | 17,4 |
| Ελκυστήρες | | 24 | | 20 | | 303 | | 223 | |  | | 20,0 | | 35,9 |
| Άλλα οχήματα | | 21 | | 20 | | 366 | | 315 | |  | | 5,0 | | 16,2 |
| **Σύνολο** | | **2.836** | | **2.994** | | **49.616** | | **45.494** | |  | | **-5,3** | | **9,1** |
| Καινούρια | | 1.103 | | 1.030 | | 21.904 | | 20.506 | |  | | 7,1 | | 6,8 |
| Μεταχειρισμένα | | 1.733 | | 1.964 | | 27.712 | | 24.988 | |  | | -11,8 | | 10,9 |

**ΜΕΘΟΔΟΛΟΓΙΚΕΣ ΠΛΗΡΟΦΟΡΙΕΣ**

**Σκοπός και Κάλυψη**

Στοιχεία για τις Εγγραφές Μηχανοκίνητων Οχημάτων συλλέγονται σε μηνιαία βάση. Αφορούν τις νέες εγγραφές μηχανοκίνητων οχημάτων όπως καταγράφονται από το Τμήμα Οδικών Μεταφορών.

Οι εγγραφές παρουσιάζονται κατά κατηγορία, μάρκα, τύπο ενέργειας, νέα ή μεταχειρισμένα, κυβική ικανότητα κινητήρα, χώρα κατασκευής και προέλευσης και άλλα χαρακτηριστικά των οχημάτων, με βάση τις πληροφορίες που τηρεί η Υπηρεσία Εγγραφής Μηχανοκίνητων Οχημάτων στο Τμήμα Οδικών Μεταφορών.

**Συλλογή Στοιχείων**

Η συλλογή των δεδομένων γίνεται από τη Στατιστική Υπηρεσία, η οποία λαμβάνει τα απαραίτητα στοιχεία από το Τμήμα Οδικών Μεταφορών.

**Ορισμοί**

«Μηχανοκίνητο όχημα» σημαίνει οποιοδήποτε όχημα με κινητήρα, ο οποίος αποτελεί το μοναδικό μέσο προώθησής του, που προορίζεται για οδική χρήση και χρησιμοποιείται κυρίως για τη μεταφορά προσώπων ή εμπορευμάτων, δηλαδή:

* Επιβατηγά αυτοκίνητα τύπου σαλούν, τα οποία περιλαμβάνουν ιδιωτικά αυτοκίνητα, ταξί, αυτοκίνητα ενοικίασης, εκπαιδευτικά οχήματα και οχήματα για αναπήρους
* Λεωφορεία, ιδιωτικά και δημόσιας χρήσης
* Οχήματα μεταφοράς φορτίου, τα οποία περιλαμβάνουν βαριά και ελαφρά οχήματα μεταφοράς φορτίου, ενοικιαζόμενα οχήματα και ελκυστήρες δρόμου (ρυμουλκά)
* Μοτοποδήλατα ή Μοτοσικλέτες, τα οποία περιλαμβάνουν μοτοποδήλατα, τρίκυκλα, μοτοσικλέτες και μοτοσικλέτες ενοικίασης
* Ελκυστήρες, γεωργικής και μη γεωργικής χρήσης
* Άλλα οχήματα, τα οποία περιλαμβάνουν οδοστρωτήρες, μηχανοκίνητους γερανούς, βαριά οχήματα και άλλα οχήματα ειδικού τύπου και χρήσης.

**Μηνιαία Έκδοση**

Η έκθεση «Εγγραφές Μηχανοκίνητων Οχημάτων» δημοσιεύεται σε μηνιαία βάση από το 1982 και διατίθεται δωρεάν σε ηλεκτρονική μορφή στη διαδικτυακή πύλη της Στατιστικής Υπηρεσίας.

***Για περισσότερες πληροφορίες:***

Πύλη Στατιστικής Υπηρεσίας, υπόθεμα [Υπηρεσίες](https://www.cystat.gov.cy/el/SubthemeStatistics?s=50)

[CYSTAT-DB](https://cystatdb.cystat.gov.cy/pxweb/el/8.CYSTAT-DB/8.CYSTAT-DB__Services__) (Βάση Δεδομένων)

[Προκαθορισμένοι Πίνακες](https://www.cystat.gov.cy/el/KeyFiguresList?s=50) (Excel)

[Εκδόσεις](https://www.cystat.gov.cy/el/PublicationList?s=50) (Excel, από Ιαν. 2024) (Pdf, μέχρι Δεκ. 2023)

**Οι Προκαθορισμένοι Πίνακες σε μορφή Excel περιλαμβάνουν στοιχεία μέχρι και τον Δεκέμβριο του 2022. Για τον Ιανουάριο 2023 και μετά η ενημέρωση γίνεται μόνο στη Βάση Δεδομένων CYSTAT-DB.**

*Επικοινωνία*

Άντρη Μηλιδώνη: Τηλ.: 22602240, Ηλ. Ταχ.: amilidoni@cystat.mof.gov.cy